Programul intensiv CIVIS „Roman Mobilities” găzduit de Departamentul de Istorie Antică, Arheologie și Istoria Artei al Facultății de Istorie a Universității din București

În perioada 27-31 mai 2024, se desfășoară la București și Constanța componenta cu prezență fizică a programului intensiv CIVIS Roman Mobilities găzduit de Departamentul de Istorie Antică, Arheologie și Istoria Artei al Facultății de Istorie a Universității din București. 
Activitățile au fost deschise de conf. univ. dr. Sorin Costreie, coordonatorul programului CIVIS la nivelul Universității din București. Programul include 36 de studenți și profesori de la Universitatea din București, Aix-Marseille Université, Université Hassan II de Casablanca, Université Libre de Bruxelles, Sapienza Università di Roma, Universidad Autónoma de Madrid și University of Glasgow.
Programul investighează mobilitatea cunoașterii, persoanelor și artifactelor în lumea romană și include vizite la situri arheologice și muzee din Constanța și București.
Programul este organizat de lect. univ. dr. Alexandra Lițu și conf. univ. dr. Valentin Bottez, cadre didactice la Departamentul de Istorie Antică, Arheologie și Istoria Artei al Facultății de Istorie a UB. Programul beneficiază de susținerea următoarelor instituții: Centrul Regional Francofon de Studii Avansate în Științe Sociale – CEREFREA Villa Noël al Universității din București, Muzeul Național de Istorie a României, Muzeul Municipiului București, Secțiunea de Științe Umaniste a Institutului de cercetare al UB, Universitatea Maritimă din Constanța, Universitatea „Ovidius” din Constanța, Muzeul de Istorie Națională și Arheologie din Constanța, Institutul de Cercetări Eco-Muzeale – ICEM Tulcea. 

